Diari Oficial de la Generalitat Valenciana


Sumari del DOGV 9923, del 27-08-2024 (2024/8621)

RESOLUCIÓ d'1 d'agost de 2024, de la directora general de Vivenda, de concessió de les ajudes convocades mitjançant la Resolució de 21 d’abril de 2023, de la Direcció General d’Emergència Habitacional, Funció Social de l’Habitatge i Observatori de l’Hàbitat i Segregació Urbana, d’aprovació de bases reguladores per a la concessió directa del Bo Lloguer Jove, i la convocatòria per a l’exercici 2023 (resolució quarta).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9923

Data del DOGV
:   27-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8621

CVE
:   YCIU-O-1013-7252

Data del document
:   01-08-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

Anàlisi jurídica

 Descriptors 

:   * ajuda pública
    * lloguer
    * jove

|  |  |
| --- | --- |
| Fase R: | GASTOS/2024/0842887768 fons Ministeri  GASTOS/2024/4003111609 fons GVA |
| Fase AD: | GASTOS/2024/3903016046 Alacant  GASTOS/2024/2067042376 Castelló  GASTOS/2024/6076546147 Castelló  GASTOS/2024/1020794736 València |

  

Vistes les sol·licituds presentades i els antecedents que consten en la Direcció General de Vivenda, dels quals resulten els següents

*Antecedents de fet*

Primer. El Reial decret 42/2022, de 18 de gener, pel qual es regula el Bo Lloguer Jove i el Pla estatal per a l’accés a la vivenda 2022-2025, publicat en el BOE núm. 16, de data 19 de gener de 2022, preveu una línia d’ajudes denominada «Bo Lloguer Jove», destinada a les persones jóvens de fins a trenta-cinc anys inclosos a fi de facilitar la seua emancipació. Esta ajuda té com a objecte possibilitar el gaudi d’una vivenda o habitació en règim de lloguer o de cessió d’ús a les persones jóvens amb mitjans econòmics escassos, mitjançant l’atorgament d’ajudes directes a les persones arrendatàries o cessionàries.

Correspon als òrgans competents de les comunitats autònomes i ciutats de Ceuta i Melilla l’ordenació, la instrucció, la tramitació i la resolució dels procediments de concessió i pagament de les ajudes del Bo Lloguer Jove, així com la gestió de l’abonament una vegada s’haja reconegut, per estes administracions, el dret de les persones beneficiàries a obtindre’l dins de les condicions i els límits que establix el reial decret citat.

Segon. A fi de possibilitar la concessió de les ajudes citades durant l’exercici 2023, mitjançant la Resolució de 21 d’abril de 2023, de la Direcció General d’Emergència Habitacional, Funció Social de l’Habitatge i Observatori de l’Hàbitat i Segregació Urbana, es van aprovar les bases reguladores per a la concessió directa del Bo Lloguer Jove per a este exercici, al mateix temps que es va dur a terme la convocatòria corresponent. Esta resolució va ser publicada en el DOGV núm. 9585, de data de 28.04.2023.

Tercer. D’acord amb el que establix la base dotzena, la sol·licitud degudament omplida i firmada per la persona peticionària del Bo Lloguer Jove, o el seu representant, s’ha d’acompanyar de la documentació que s’especifica en la condició sexta de la convocatòria i s’ha de formalitzar mitjançant un formulari omplit electrònicament que estarà disponible en la seu electrònica de la Generalitat, portal gva.es, sense que s’admeten les sol·licituds omplides d’una altra manera diferent o fora del termini establit. La sol·licitud s’ha de presentar de conformitat amb les bases de la convocatòria, en qualsevol de les formes que establix la Llei 39/2015, d’1 d’octubre, del procediment administratiu comú de les administracions públiques. El termini per a la presentació de sol·licituds es va iniciar el dia 2 de maig i va romandre obert, amb caràcter continuat i permanent, fins al 2 de juny, els dos de 2023.

Quart. Continuant amb el procés de tramitació d’expedients, seguint l’orde temporal de presentació i una vegada examinades les sol·licituds que han aportat la documentació completa fins al dia 30 de maig de 2023 a les 10.44.16, ha resultat que 469 sol·licituds han aportat la documentació completa en esta data i complixen amb els requisits que establix la base quarta, de manera que es troben en disposició de ser ateses.

Quint. Segons establix la base tretzena de la Resolució de 21 d’abril de 2023, que regula la instrucció i tramitació del procediment, examinades les sol·licituds, l’òrgan instructor emetrà un informe en què farà constar les sol·licituds que han de ser estimades per compliment de requisits, les desistides per no haver aportat la documentació requerida, o que, encara que l’hagen aportada, no esmenen les objeccions assenyalades i les desestimades que no complisquen els requisits exigits amb la motivació pertinent, i formularà la proposta de concessió d’ajudes a l’òrgan competent per a resoldre, atenent el criteri per a la concessió de la subvenció, fins a esgotar el crèdit disponible.

El Bo Lloguer Jove es concedirà en règim de concessió directa, d’acord amb el que establix l’article 14 del Reial decret 42/2022, l’article 22.2 de la Llei 38/2003, i l’article 168.1.c de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, perquè concorren raons d’interés públic en la concessió derivades de la necessitat de facilitar a la població jove l’accés a una solució residencial que permeta una emancipació immediata. Les ajudes es concediran atenent la mera concurrència dels requisits per a ser una persona beneficiària, sense que siga necessari establir la comparació de les sol·licituds ni la prelació entre estes, i se seguirà l’orde correlatiu d’entrada en el registre de l’òrgan competent per a la tramitació, sempre que hi haja consignació pressupostària. A este efecte, es considerarà com a data de presentació aquella en què la documentació estiga completa.

Sext. El finançament del Bo Lloguer Jove s’efectuarà, segons determina l’apartat primer de la base segona de la Resolució de 21 d’abril de 2023, amb càrrec al capítol IV, de l’aplicació pressupostària 98.13.47.351.56.5, «Emergència habitacional i funció social», línia S1061, denominada «Bo Lloguer Jove», amb caràcter plurianual dels pressupostos de la Generalitat per a 2023 i 2024 amb ingressos finalistes del Ministeri de Transports, Mobilitat i Agenda Urbana per al finançament del Bo Lloguer Jove, i per un import de 81.343.100,00 euros.

La quantia total màxima de les ajudes corresponents al Bo Lloguer Jove per a concedir en l’exercici 2023 serà inicialment de 02.801.411,00 euros, corresponent a l’aportació del Ministeri de Transports, Mobilitat i Agenda Urbana. Les ajudes tindran caràcter de gasto plurianual segons la distribució indicada per un import d’93.240.851,00 euros per a cada anualitat, en els pressupostos de la Generalitat per als exercicis 2023 i 2024:

|  |  |  |
| --- | --- | --- |
| *Anualitat 2023* | *Anualitat 2024* | *Import total* |
| 59.122.945,00 € | 41.087.208,00 € | 38.851.170,00 € |

  

Sèptim. En data de 15 de setembre de 2023, es va dictar la primera resolució de concessió per un import d’onze milions set-cents catorze mil tres-cents tretze euros amb seixanta cèntims (83.290.357,60 €) a 2.065 persones beneficiàries amb càrrec als pressupostos de 2023 i 2024, i per un import de 5.857.156,80 € (cinc milions huit-cents cinquanta-set mil cent cinquanta-sis euros amb huitanta cèntims) per a cada any.

Posteriorment, en data de 28 de desembre de 2023, es va dictar la segona resolució de concessió per un import de deu milions nou-cents setanta-un mil cinc-cents huitanta-set euros amb noranta-dos cèntims (93.766.063,92 €) a 1.943 persones beneficiàries, amb càrrec als pressupostos de 2023 i 2024, per un import de 5.493.793,96 € (cinc milions quatre-cents noranta-tres mil set-cents noranta-tres euros amb noranta-sis cèntims) per a l’anualitat de 2023 i 5.477.793,96 € (cinc milions quatre-cents setanta-set mil set-cents noranta-tres euros amb noranta-sis cèntims) per a l’anualitat de 2024.

Octau. El Consell, per la seua part, en la sessió del dia 14 de desembre de 2023, va acordar una ampliació de crèdit de la línia S1061, «Bo Lloguer Jove», del capítol IV del programa 431.40, Emergència habitacional i funció social, per la qual s’ampliava el crèdit pressupostari en sis milions quatre-cents trenta-quatre mil huit-cents euros amb setanta-cinc cèntims (6.434.800,75 €). Atesa la naturalesa de gasto plurianual de la convocatòria, esta ampliació es produirà tant en l’anualitat de 2023 com en l’anualitat de 2024, per un import equivalent de 6.434.800,75 €.

A conseqüència de l’increment efectuat, la quantia total màxima de les ajudes que es concediran per al Bo Lloguer Jove corresponent a la convocatòria de 2023 resulta ser de 88.848.006,00 euros, i la quantitat de 03.314.449,00 euros correspon a l’aportació del Ministeri de Transports, Mobilitat i Agenda Urbana, i 9.120.000,00 euros a l’aportació de la Generalitat, d’acord amb la Resolució de la directora general d’Habitatge, per la qual s’amplia la dotació pressupostària per a la concessió de les ajudes del Bo Lloguer Jove, de data 28 de desembre de 2023. Atés que la convocatòria té la naturalesa de gasto plurianual, esta dotació es distribuirà entre les anualitats 2023 i 2024, a saber: la dotació corresponent a l’anualitat de 2023 per un import de 4.560.000,00 euros, procedent de la modificació pressupostària aprovada pel Consell, en la sessió del dia 14 de desembre de 2023, d’acord amb el que exposa l’antecedent segon, i la dotació per a la segona anualitat amb càrrec al pressupost de 2024 per l’import idèntic de 4.560.000,00 euros, tal com s’exposa en el quadro que s’inserix a continuació:

|  |  |  |  |
| --- | --- | --- | --- |
|  | *Anualitat 2023* | *Anualitat 2024* | *Total aportació* |
| Aportació Ministeri MITMA | 57.058.851,00 | 11.726.703,00 | 86.038.426,00 |
|  | 4.560.000,00 | 4.560.000,00 | 9.120.000,00 |
|  | 61.451.194,00 | 04.087.890,00 | 21.571.065,00 |

  

Posteriorment a l’ampliació de crèdit exposada, en data 29 de desembre de 2023 es va dictar la tercera resolució de concessió per un import de sis milions sis-cents quaranta-dos mil quatre-cents seixanta-quatre euros amb seixanta-quatre cèntims (6.642.464,64 €) a 1.168 persones beneficiàries, amb càrrec a fons propis dels pressupostos de 2023 i 2024, per un import de tres milions tres-cents vint-i-un mil dos-cents trenta-dos euros amb trenta-dos cèntims (3.321.232,32 €) per a l’anualitat de 2023 i tres milions tres-cents vint-i-un mil dos-cents trenta-dos euros amb trenta-dos cèntims (3.321.232,32 €) per a l’anualitat de 2024.

En conseqüència, el procés de concessió directa continua fins a esgotar el crèdit disposat per a esta convocatòria d’ajudes, atés que queda crèdit retingut amb càrrec a fons del Ministeri per un import de cent quaranta-huit mil quatre-cents quinze euros amb seixanta cèntims (148.415,60 €) i crèdit amb càrrec a fons propis per un import de dos milions quatre-cents setanta-set mil cinc-cents trenta-cinc euros amb seixanta cèntims (2.477.535,60 €), sense comprometre el resultat de l’ampliació de crèdit anteriorment citada.

*Fonaments de dret*

Primer. La Llei 38/2003, de 17 de novembre, general de subvencions, i la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

Segon. La Resolució de 21 d’abril de 2023, de la Direcció General d’Emergència Habitacional, Funció Social de l’Habitatge i Observatori de l’Hàbitat i Segregació Urbana, d’aprovació de bases reguladores per a la concessió directa del Bo Lloguer Jove, i la convocatòria per a l’exercici 2023.

Tercer. És competent per a resoldre la directora general de Vivenda, d’acord amb el que establix el resolc sext de la Resolució de 15 de maig de 2024, de la vicepresidenta segona i consellera de Servicis Socials, Igualtat i Vivenda, sobre delegació de l’exercici de competències en determinats òrgans de la Vicepresidència Segona i Conselleria de Servicis Socials, Igualtat i Vivenda (DOGV 9851, 17.05.2024), en relació amb l’article 3 del Decret 17/2024, de 12 de juliol, del president de la Generalitat, pel qual es determina el nombre i la denominació de les conselleries i les seues atribucions (DOGV 9891 bis, 12.07.2024), completat pel Decret 112/2023, de 25 de juliol, del Consell, pel qual s’establix l’estructura orgànica bàsica de la Presidència i de les conselleries de la Generalitat, en l’article 46, amb les modificacions introduïdes pel Decret 126/2023, de 4 d’agost, del Consell, i el Decret 132/2023, de 10 d’agost, del Consell, d’aprovació del Reglament orgànic i funcional de la Vicepresidència Segona i Conselleria de Servicis Socials, Igualtat i Vivenda, que configura l’estructura i les funcions dels òrgans superiors i directius i definix les seues competències.

Quart. La instrucció i tramitació del procediment correspondrà, d’acord amb el que es disposa en la base tretzena, als servicis territorials de vivenda, en l’àmbit d’actuació respectiu, que d’ofici acordaran totes les actuacions necessàries per a la determinació, el coneixement i la comprovació de les dades en virtut de les quals s’ha de pronunciar la resolució, tal com s’establix en els termes que preveu la legislació vigent en matèria de procediment administratiu comú. Una vegada completada i analitzada la documentació rebuda, el servici instructor emetrà un informe i formularà la proposta de concessió, la proposta de desistiment i la proposta motivada de desestimació a l’òrgan competent per a resoldre.

El procediment podrà resoldre’s de manera parcial, a mesura que les persones o unitats de convivència sol·licitants presenten la totalitat de la documentació exigida, i podrà acumular-se a este efecte de conformitat amb el que disposa l’article 57 de la Llei 39/2015, d’1 d’octubre, del procediment administratiu comú de les administracions públiques, atés que així ho disposa la base catorzena.

Les resolucions de concessió determinaran la quantia concedida i incorporaran, si és el cas, les condicions, obligacions i determinacions accessòries a què haja de subjectar-se la persona beneficiària de l’ajuda.

Quint. Segons establix la base catorzena, la resolució que pose fi al procediment de concessió del Bo Lloguer Jove es publicarà en el *Diari Oficial de la Generalitat Valenciana*  i en el portal de la Generalitat, [www.gva.es](http://www.gva.es), en què s’inseriran les llistes amb les sol·licituds estimades i desestimades per a coneixement dels interessats mitjançant l’enllaç següent:

<https://habitatge.gva.es/va/web/vivienda-y-calidad-en-la-edificacion/bono-lloguer-jove-2023/ajudes-concedides-denegades>

<https://habitatge.gva.es/va/web/vivienda-y-calidad-en-la-edificacion/bono-lloguer-jove-2023/ajudes-concedides-denegades>

Sext. De conformitat amb la base sèptima, es concedirà a les persones beneficiàries una ajuda de fins a 250 euros mensuals; es considera que, en cap cas i en cap mensualitat, la suma de les ajudes rebudes per les persones jóvens que convisquen en la vivenda no pot superar l’import de la renda arrendatícia o el preu de cessió que conste en el contracte. En cas que les ajudes sobre una mateixa vivenda superen el 100 % de la renda arrendatícia o del preu de cessió, l’import de l’ajuda de totes i cada una de les persones beneficiàries es minorarà en la proporció corresponent. Tot això, sense perjuí de les limitacions establides en la base dessetena per al supòsit de compatibilitat o complementarietat amb altres ajudes.

Sèptim. L’ajuda es concedirà a les persones beneficiàries per a un termini de dos anys.

Octau. S’acorda concedir l’ajuda als 201 expedients de la província de Castelló, als quals l’òrgan instructor va acordar la no concessió en la resolució anterior, de 29 de desembre de 2023, i els va deixar en fase de proposta per la impossibilitat tècnica d’efectuar la concessió a causa de problemes amb l’aplicació WREDAS. Després de resoldre la incidència, l’òrgan instructor acorda la concessió amb càrrec al pressupost de 2024.

Per tot el que s’ha exposat, vista la proposta de resolució dels servicis territorials de Vivenda d’Alacant, Castelló i València, amb data d’1 de juliol de 2024, i d’acord amb la Resolució de 21 d’abril de 2023, de la Direcció General d’Emergència Habitacional, Funció Social de l’Habitatge i Observatori de l’Hàbitat i Segregació Urbana, d’aprovació de bases reguladores per a la concessió directa del Bo Lloguer Jove, i la convocatòria per a l’exercici 2023, la Llei 38/2003, de 17 de novembre, general de subvencions, la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, la Llei 39/2015, d’1 d’octubre, del procediment administratiu comú de les administracions públiques, i la resta de la normativa aplicable general i pertinent,

RESOLC

*Primer*

Concedir per un import d’un milió noranta-nou mil setanta-cinc euros amb quaranta-quatre cèntims (1.099.075,44 €) l’ajuda plurianual consistent en el Bo Lloguer Jove corresponent a les 201 persones beneficiàries que s’indiquen en l’annex I bis, de la província de Castelló, resolts els problemes tècnics pels quals no es va poder concedir en la resolució de concessió tercera de data 29 de desembre de 2023; amb càrrec als pressupostos de 2024, per un import de cinc-cents quaranta-nou mil cinc-cents trenta-set euros amb setanta-dos cèntims (549.537,72 €) per a l’anualitat de 2023 i cinc-cents quaranta-nou mil cinc-cents trenta-set euros amb setanta-dos cèntims (549.537,72 €) per a l’anualitat de 2024, amb càrrec a la línia de subvenció S1192, «Bo Lloguer Jove», del capítol IV, en el programa pressupostari 431C00, Emergència habitacional i funció social, dels pressupostos de la Generalitat per a 2024 procedent de fons propis.

*Segon*

Concedir per un import d’un milió cinc-cents vint-i-quatre mil huitanta-un euros amb seixanta cèntims (1.524.081,60 €) l’ajuda plurianual consistent en el Bo Lloguer Jove corresponent a 268 persones beneficiàries, que es detallen en l’annex I; així s’esgota el crèdit disposat per a esta convocatòria, amb càrrec als pressupostos de 2024, per un import de cent quaranta-huit mil quatre-cents quinze euros amb seixanta cèntims (148.415,60 €) amb càrrec a fons romanents del ministeri, i per un import d’un milió tres-cents setanta-cinc mil sis-cents seixanta-sis euros (1.375.666 €) amb càrrec a fons propis de la Generalitat de la línia de subvenció S1192 de capítol IV, en el programa pressupostari 431C00, Emergència habitacional i funció social, dels pressupostos de la Generalitat per a 2024 en el programa pressupostari citat, «Emergència habitacional i funció social». Correspon l’import de set-cents seixanta-dos mil quaranta euros amb huitanta cèntims (762.040,80 €) per a l’anualitat de 2023 i de set-cents seixanta-dos mil quaranta euros amb huitanta cèntims (762.040,80 €) per a l’anualitat de 2024.

*Tercer*

Es concedixen les ajudes que figuren en els annexos I i I bis distribuïdes territorialment, d’acord amb el detall següent:

|  |  |  |
| --- | --- | --- |
| *Annex I* | *Nre. d’expedients* | *Imports concedits* |
| Alacant | 77 | 432.766,80 € |
| Castelló | 40 | 228.660,00 € |
| València | 151 | 862.654,80 € |
| TOTAL | 268 | 1.524.081,60 € |

  

|  |  |  |
| --- | --- | --- |
| *Annex I bis* | *Nre. d’expedients* | *Imports concedits* |
| Castelló | 201 | 1.099.075,44 € |

|  |  |  |
| --- | --- | --- |
|  | *Nre. d’expedients* | *Imports concedits* |
| Annex I | 268 | 1.524.081,60 € |
| Annex I bis | 201 | 1.099.075,44 € |
| TOTAL | 469 | 2.623.157,04 € |

  

No obstant això, es detalla que un expedient de la província de Castelló inclòs en la llista de l’annex I bis, a causa de la ferramenta informàtica, ha quedat distribuït en els dos documents comptables relacionats segons el detall següent:

|  |  |  |  |  |
| --- | --- | --- | --- | --- |
| *Província* | *Document comptable fase R* | *Nre. d’expedients inclosos en cada document comptable* | *Document comptable fase AD* | *Imports de cada document AD* |
| Alacant | GASTOS/2024/3744075057 fons GVA | 77 | GASTOS/2024/5540239056 | 432.766,80 € |
| Castelló | GASTOS/2024/2569020504 fons Ministeri | 28 | GASTOS/2024/4166478821 | 148.415,60 € |
| Castelló | GASTOS/2024/8926044529 fons GVA | 214 | GASTOS/2024/4423107723 | 1.179.319,84 € |
| València | GASTOS/2024/9303802433 fons GVA | 151 | GASTOS/2024/8341184964 | 862.654,80 € |
|  | TOTAL | 470\* |  | 2.623.157,04 € |

  

*Quart*

Aprovar i disposar el gasto per un import de 2.623.157,04 euros (dos milions sis-cents vint-i-tres mil cent cinquanta-set euros amb quatre cèntims), amb càrrec al programa pressupostari 431C00, Emergència habitacional i funció social, del centre gestor H03136637JF88746, posició pressupostària G. 431C00.48471 del capítol 4 i de la línia de subvenció 1192, «Bo Lloguer Jove», dels pressupostos de la Generalitat per a 2024 procedent de fons propis. Correspon l’import d’un milió tres-cents onze mil cinc-cents setanta-huit euros amb cinquanta-dos cèntims (1.311.578,52 €) per a l’anualitat de 2023 i d’un milió tres-cents onze mil cinc-cents setanta-huit euros amb cinquanta-dos cèntims (1.311.578,52 €) per a l’anualitat de 2024.

*Quint*

Les sol·licituds que han resultat estimades i figuren en el resolc un i dos s’indiquen en l’annex I i l’annex I bis, que s’adjunta a esta resolució, de les quals s’ha comprovat el compliment dels requisits establits en la base quarta de la Resolució de 21 d’abril de 2023, de la Direcció General d’Emergència Habitacional, Funció Social de l’Habitatge i Observatori de l’Hàbitat i Segregació Urbana, d’aprovació de bases reguladores per a la concessió directa del Bo Lloguer Jove, i la convocatòria per a l’exercici 2023 que regula estes ajudes.

Les persones beneficiàries hauran d’assumir la totalitat de les obligacions i responsabilitats assenyalades en les bases regulades per la Resolució de 21 d’abril de 2023, de la Direcció General d’Emergència Habitacional, Funció Social de l’Habitatge i Observatori de l’Hàbitat i Segregació Urbana, d’aprovació de bases reguladores per a la concessió directa del Bo Lloguer Jove, i la convocatòria per a l’exercici 2023.

*Sext*

Declarar desistides les 6.235 sol·licituds presentades fins al 30 de maig de 2023, a les 10.44.16 inclusivament, que s’indiquen en l’annex II, ja que no van aportar la documentació requerida d’acord amb el que regulen les bases aprovades mitjançant la Resolució de 21 d’abril de 2023.

*Sèptim*

Desestimar les 471 sol·licituds que es detallen en l’annex III per incompliment dels requisits establits en les bases de la convocatòria; s’indica el motiu pel qual la sol·licitud ha sigut desestimada per mitjà del portal web de la Vicepresidència i Conselleria de Servicis Socials, Igualtat i Vivenda, en l’apartat «Consulta la teua notificació».

*Octau*

Desestimar les 1.218 sol·licituds presentades des del 30 de maig a les 10.44.17 fins a la fi del termini el 2 de juny fins a les 24.00, les dos dates de 2023, que s’indiquen en l’annex IV, a causa de l’esgotament del finançament amb què està dotada la línia pressupostària que preveuen els pressupostos de la Generalitat per a l’exercici 2024 per a atendre este programa d’ajudes.

*Nové*

Inadmetre a tràmit 1 sol·licitud de les peticions d’ajudes que s’indiquen en l’annex V, perquè es va presentar la sol·licitud de l’ajuda fora del termini establit en les bases reguladores.

*Dècim*

De conformitat amb el que s’establix en la base setzena, el Bo Lloguer Jove s’abonarà a la persona beneficiària amb caràcter general, de manera periòdica, amb l’aportació prèvia dels rebuts corresponents en els terminis i mitjançant el procediment que s’indica a continuació. Per mitjà de la seu electrònica de la GVA, [programa d’ajudes Bo Lloguer Jove.](https://www.gva.es/va/inicio/procedimientos?id_proc=23624)[Convocatòria 2023](https://www.gva.es/va/inicio/procedimientos?id_proc=23811), en la pestanya «Justificació», des de l’1 fins al 15 del mes següent al de la publicació d’esta resolució en el *Diari Oficial de la Generalitat Valenciana*, si disposa d’un sistema de firma electrònica.

Els documents acreditatius del pagament del lloguer o preu de cessió de la vivenda o habitació que es presenten de manera diferent o fora del termini establit no es tindran en compte per a l’abonament de l’ajuda. Les persones que hagen facilitat un número de telèfon mòbil de contacte quan van formular la sol·licitud seran avisades de l’obertura dels terminis de presentació dels rebuts mitjançant la remissió d’un SMS.

*Onzé*

Efectuat el primer pagament de la subvenció a les persones beneficiàries, esta s’entendrà acceptada. No obstant això, les persones beneficiàries podran presentar un escrit de renúncia tal com establix l’art. 94 de la Llei 39/2015, d’1 d’octubre, del procediment administratiu comú de les administracions públiques, durant el termini dels deu dies següents a la notificació/publicació de la resolució de la concessió de l’ajuda; una vegada transcorregut, no s’acceptarà cap renúncia. La renúncia al Bo Lloguer Jove es farà mitjançant un formulari que s’ompli telemàticament, i es presentarà preferentment per mitjà del procediment electrònic establit a este efecte en la pàgina web de la Vicepresidència i Conselleria de Servicis Socials, Igualtat i Vivenda, <www.gva.es>, en què es podrà obtindre el formulari de renúncia per a omplir. En cas que no s’utilitze el tràmit electrònic previst per a la presentació de la renúncia, la persona interessada haurà d’omplir electrònicament el formulari de renúncia, imprimir-lo i, degudament firmat, presentar-lo en qualsevol de les formes que preveu la Llei 39/2015, d’1 d’octubre, del procediment administratiu comú de les administracions públiques.

*Dotzé*

El pagament efectiu de la renda arrendatícia o del preu de la cessió de la vivenda o l’habitació corresponent a les mensualitats que hagen sigut subvencionades s’haurà d’acreditar per qualsevol mitjà admés en dret. Per a fer-ho, les persones beneficiàries podran aportar la documentació bancària, que podrà consistir en una transferència bancària a l’arrendador, un rebut bancari domiciliat o un ingrés d’efectiu mitjançant entitat bancària en el compte de l’arrendador, que acredite de manera indubtable que han abonat la renda corresponent als mesos subvencionats en el compte, la titularitat del qual correspon a la part arrendadora.

En cas que el pagament no es faça mitjançant una entitat bancària, en el rebut o document acreditatiu de pagament s’han de fer constar expressament les dades següents: 1. Data d’expedició del document 2. La identificació completa de la persona que fa el pagament i de qui el rep (nom, DNI, adreça i firma); en tot cas, qui el rep haurà de coincidir amb la persona arrendadora, i qui el fa amb la persona beneficiària o perceptora de l’ajuda. 3. Adreça de la vivenda o l’habitació objecte d’ajuda 4. L’import de la renda o el preu de cessió de la vivenda o habitació. 5. El concepte pel qual es fa, amb la indicació del mes a què correspon. No es consideraran vàlids els documents acreditatius del pagament que continguen esmenes o ratlles ni els que no continguen les dades anteriorment citades.

La documentació justificativa dels pagaments podrà presentar-se preferentment per mitjà del tràmit telemàtic establit a este efecte en la pàgina web de la Vicepresidència i Conselleria de Servicis Socials, Igualtat i Vivenda, www.gva.es, o en qualsevol de les formes que establix la Llei 39/2015, d’1 d’octubre, del procediment administratiu comú de les administracions públiques.

*Tretzé*

Si la persona beneficiària de l’ajuda no presenta, en la forma i amb la documentació exigida, d’acord amb el que establixen les bases de la convocatòria, la justificació que les ajudes percebudes han sigut destinades al pagament de les rendes de lloguer o la cessió d’ús de la vivenda o habitació, no es farà el pagament de l’ajuda corresponent a les mensualitats respecte de les quals no s’haja acreditat el pagament de la renda d’arrendament o cessió d’ús, i es procedirà a la revocació de l’ajuda i la pèrdua consegüent del dret al cobrament de la quantia sense justificar de l’ajuda concedida. Si l’import del gasto justificat en cada anualitat fora inferior a l’ajuda màxima concedida d’acord amb estes bases, o es produïra concurrència d’ajudes, i a conseqüència, se superara el cost de la renda de lloguer, l’aportació de la Conselleria es minoraria en la quantia corresponent.

Contra esta resolució, que posa fi a la via administrativa, podrà interposar-se un recurs potestatiu de reposició davant de la directora general de Vivenda en virtut de la delegació de competències efectuada en el resolc sext, punt 22 i concordants de la Resolució de 15 de maig de 2024, de la vicepresidenta segona i consellera de Servicis Socials, Igualtat i Vivenda, sobre delegació de l’exercici de competències en determinats òrgans de la Vicepresidència Segona i Conselleria de Servicis Socials, Igualtat i Vivenda (DOGV 9851, 17.05.2024), en relació amb l’article 3 del Decret 17/2024, de 12 de juliol, del president de la Generalitat, pel qual es determina el nombre i la denominació de les conselleries i les seues atribucions (DOGV 9891 bis, 12.07.2024), completat pel Decret 112/2023, de 25 de juliol, del Consell, pel qual establix l’estructura orgànica bàsica de la Presidència i de les conselleries de la Generalitat, en l’article 46, amb les modificacions introduïdes pel Decret 126 /2023, de 4 d’agost, del Consell, en el termini d’un mes comptat des de l’endemà de la notificació, de conformitat amb el que establixen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, o bé directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats des de l’endemà de la notificació, de conformitat amb el que establixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.

  

València, 1 d'agost de 2024

(p. d. Resolució 15.05.2024; DOGV 9851, 17.05.2024)

Ana Isabel Caballer Almela

Directora general de Vivenda

Esta disposició conté annexos. Consulteu-ne la versió en PDF.